gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl ru es gl gl gl gl gl gl gl gl de en sv fr de de gl gl gl gl gl gl gl es gl ast gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A resposta que nos ocultan: Pero cal vai ser o modelo de caixa?
Domingo, 02 de outubro de 2022
Entre un esperpéntico xogo de reparto de poderes persoais, intereses empresariais, políticos, a opinión pública segue sen coñecer o obxectivo final da nova entidade.
Logo de meses e meses de negociacións, de centos de informacións dispares, de loita xorda de poder, de inconfesábeis intereses políticos e persoais, este mércores volveuse a dar un paso importante de cara á fusión. Caixa Galicia e Caixanova pactan que en caso de chegar a unión o consello da nova caixa contará con idéntico número de membros das dúas entidades. Os poderes públicos, nomeadamente a Xunta, xogan ao “deixar facer” como se fosen, no mellor dos casos, simples árbitros, cando non convidados de pedra nas mesas de decisión.
Mais o debate que a todas luces semella que debería ser o prioritario, ben máis importante ca o simple reparto de postos ou de sedes, segue sen trascender á opinión pública: Cal debe ser o modelo da caixa unificada que se quere construír? A resposta continúa nun segundo plano, eclipsada polos intereses dos directivos e dos “lobbies” político-empresariais da Coruña e Vigo.
Nin as organizacións políticas e sociais, nin os medios de comunicación, foron quen de facer unha diagnose clara e sen temores dos erros que cometeron Caixa Galicia e Caixanova na súa xestión. Ninguén pediu responsabilidades pola situación na que se atopan as dúas entidades e que semella obrigalas á fusión nun escenario de adversidade económica.
Cales van ser os criterios financeiros da nova entidade? Abandonaranse definitivamente as operacións puramente especulativas que se estiveron a facer máis aló das nosas fronteiras e que resultaron ruinosas? Priorizarase o crédito ao tecido produtivo do país? Haberá mecanismos reais de control e  un funcionamento máis democrático? Será a nova caixa un instrumento de galeguidade e apoiará sen complexos a nosa cultura tal e como se ten reclamado dende o Parlamento? Ningunha resposta ás preguntas anteriores e moito menos un verdadeiro debate social.
Os mesmos temores: Preparando o petisco para Cajamadrid?
A pesar das discrepancias, o Partido Socialistas e o Partido Popular teñen unha visión semellante a nivel estatal. Os dous grandes partidos coinciden en rebaixar o peso das administracións públicas nos órganos de dirección das caixas (dun 50 a un 25%), e, por se isto fose pouco, socialistas e “populares” teñen claro que unha comunidade autónoma non debería poder vetar unha fusión “interrexional”.
O futuro das caixas, que comezou a escenificarse coa aprobación do FROB (pactado por PSOE e PP), está deseñado cara conseguir tres obxectivos fundamentais: reducir o máximo posíbel o número total de caixas, camiñar cara unha progresiva “bancarización” das que sigan funcionando e limitar o poder das autonomías nas mesmas.
Neste escenario por riba das entidades financeiras galegas sempre sobrevoou a posibilidade dunha absorción por entidades foráneas. Cajamadrid mostrou o seu interese no seu momento por Caixa Galicia e o seu director xeral tivo reunións con directivos madrileños para explorar esta saída. Outra cuestión na que non se poñen dacordo os expertos é se a fusión das caixas blinda a galeguidade das mesmas ou se non fondo pode ser un froito aínda máis apetecíbel para unha entidade maior. Para que isto último non acontenza, en caso de que se logre a fusión, será fundamental nos primeiros anos unha boa xestión que demostre a sustentabilidade e a autonomía do proxecto. Mais para iso é preciso respostar a pregunta que parece esquencida: Cal debe ser o modelo da caixa única?
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Xuntanza entre representantes das caixas, Xunta e Banco de España
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto